Salva Ballesta

Salvador Ballesta Vialcho eli Salva Ballesta (s. 22. toukokuuta 1975 Zaragoza, Zaragozan maakunta, Espanja) on espanjalainen jalkapallovalmentaja ja entinen pelaaja. Hän oli pelipaikaltaan hyökkääjä. == Peliura == Salva edusti urallaan kaikkiaan kuutta eri seuraa Espanjassa. Hän pelasi myös yhden kauden Englannissa Boltonin joukkueessa. Salva voitti Espanjan pääsarjamestaruuden Valencian riveissä kaudella 2001–2002. Pelatessaan Racing Santaderissa kaudella 1999–2000 Salva voitti Espanjan pääsarjan maalikuninkuuden 27 maalilla. Seuraavalla kaudella hän voitti toiseksi ylimmän sarjatason maalipörssin 21 osumallaan pelatessaan Atlético Madridissa. Salva pelasi neljä ottelua Espanjan A-maajoukkueessa. == Valmennusura == Salva päätti pelaajauransa kesällä 2010,El Albacete da la baja a 14 jugadores, entre ellos a Salva minkä jälkeen hän toimi Málagan juniorivalmentajana.El Málaga cuenta con Arnau y Salva como entrenadores de cantera para La Academia Helmikuussa 2013 hänet nimitettiin Celta Vigon pääsarjajoukkueen apulaisvalmentajaksi.Salva Ballesta será ayudante de Resino en el Celta Nimitys peruttiin vain joitakin päiviä myöhemmin joukkueen kannattajien jyrkän vastustuksen vuoksi. Syynä tähän oli Salvan maine äärioikeiston tukijana.Salva Ballesta: «El Celta no me ha fichado con Abel por sentirme muy español» Saman vuoden heinäkuussa hänestä tuli Málagan B-joukkueen, Atlético Malagueñon, päävalmentaja.Salva Ballesta se estrena a lo Guardiola Sittemmin hän on valmentanut myös kahta muuta Espanjan neljänneksi korkeimmalla sarjatasolla pelaavaa joukkuetta, Real Jaénia ja Móstolesia.Salva Ballesta firma por dos años como entrenador del Real Jaén Salva Ballesta: "Entrenar al Atlético sería grandioso" == Poliittiset kannanotot == Jalkapallokenttien ulkopuolella Salva on tullut tunnetuksi lentoharrastuksestaan sekä isänmaallisuudestaan.Sid Lowe: All salute Salva the Spanish main man Salva on ajoittain ottanut julkisuudessa voimakkaasti kantaa poliittisiin kysymyksiin ja häntä on pidetty Espanjan entisen diktaattorin Francisco Francon ihailijana ja hänet on myös liitetty joidenkin äärioikeistolaisten ryhmien toimintaan.El futbolista Salva Ballesta colabora con la ultraderecha Salva ei ole julkisesti ilmaissut tukeaan millekään ryhmittymälle, mutta on jatkuvasti arvostellut maan vasemmistopoliitikkoja sekä vastustanut Espanjan itsehallintoalueiden irtaantumispyrkimyksiä.Entrevista al futbolista Salva Ballesta: “Se están devaluando las Fuerzas Armadas y creo que los Altos Mandos deberían dar un taconazo” Esimerkiksi helmikuussa 2007 Salva otti voimakkaasti kantaa Barcelonassa pelanneen Oleguerin kirjoittamaan lehtiartikkeliin, jossa Oleguer kritisoi ETA-vangin vapauttamatta jättämistä ja kyseenalaisti Espanjan aseman oikeusvaltiona. Oleguer on tullut tunnetuksi poliittisesti aktiivisena urheilijana, joka on puhunut julkisesti muun muassa Katalonian ja Baskimaan itsenäisyyden puolesta. Omassa vastalauseessaan Salva ilmoitti ”kunnioittavansa koiranpaskaakin enemmän [kuin Olegueria]”.Salva contra Oleguer: "Le tengo más respeto a una caca de perro" == Lähteet == == Aiheesta muualla == * Salva Ballesta Málaga CF:n sivustolla * Salva Ballestan tilastot Primera Divisiónissa * Salva Ballestan tilastot Espanjan maajoukkueessa Salva Ballesta Salva Ballesta Salva Ballesta